KLASA: 605-34/22-12/201

URBROJ: 359-09/6-22-1

Zagreb, 13. prosinca 2022.

Na temelju članka 11. Zakona o Agenciji za mobilnost i programe Europske unije (Narodne novine 121/17) i članka 21. Statuta Agencije za mobilnost i programe Europske unije, ravnateljica Agencije za mobilnost i programe Europske unije mr. sc. Antonija Gladović donijela je

**ODLUKU**

**o odabiru sudionika za sudjelovanje na Aktivnosti umrežavanja u okviru programa Europske snage solidarnosti „*An Eye on Employability & Entrepreneurship“***

**2021-HR-NET-025**

**Članak 1.**

1. Ovom Odlukom odabiru se sudionici za sudjelovanje na treningu u okviru Aktivnosti umrežavanja pod nazivom „*An Eye on Employability & Entrepreneurship“* (dalje u tekstu: „Aktivnost“).
2. Aktivnost iz stavka 1. ovog članka održat će se virtualno, u organizaciji portugalske nacionalne agencije, u razdoblju 15. – 16.12.2022.

**Članak 2.**

1. Za sudjelovanje u Aktivnosti iz članka 1. ove Odluke odabiru se sljedeće sudionice:

* **Bruna Marinović, za Institut za kreativno obrazovanje**
* **Jelena Vlahušić, za neformalnu skupinu mladih *Youth & Interreg - Manifesto Core Group***

1. Sa sudionicima i korisnicima iz stavka 1. ovog članka Agencija za mobilnost i programe Europske unije (dalje u tekstu: „**Agencija“**) sklopit će ugovor, osim u slučaju kada se Aktivnost održava virtualno.

**Članak 3.**

1. U svrhu sudjelovanja na Aktivnosti, Agencija će sudionicima financirati troškove prijevoza te, prema potrebi, troškove testiranja na SARS-CoV-2, izdavanja vize i smještaja.
2. U slučaju da se Aktivnost održava virtualno, Agencija sudionicima neće financirati troškove iz stavka 1. ovog članka.

**Članak 4.**

Ova Odluka stupa na snagu danom donošenja.

RAVNATELJICA

mr. sc. Antonija Gladović

**Dostaviti**:

1. Prijaviteljima
2. Odjelu za Europske snage solidarnosti
3. Pismohrani